3i8 C. PLINII HIST. NAT. LIB. XXI. 



quam ceteris. Gaudet calcari et atteri pede, quo melius 

 provenit. Ideo juxta semitas ac fontes laetissimum. Tro- 

 janis temporibus jam erat honos ei. Hos certe flores Ho- 

 merus trs laudat, loton , erocon , hyacinthum. 



De natiira odorum. 



XVIII. 7. Omnium autem odoramentorum , atque 

 adeo herbarum differentia est in colore , et odore , et 

 succo. Odorato sapor raro ulli non amarus : e contrario 

 dulcia raro odorata. Itaque et vina mustis odoratiora, 

 et silvestria magis omnia sativis. Quorumdam odor sua- 

 vior e longinquo , propius admotus hebetatur, ut violae. 

 Rosa recens a longinquo olet, sicca propius. Omnis 

 autem verno tempore acrior, et matutinis : quidquid ad 

 meridianas horas diei vergit, hebetatur. Novella quoque 

 vetustis minus odorata. Acerrimus tamen odor omnium 

 aestate mdia. Rosa et crocum odoratiora, quum serenis 

 diebus leguntur : et omnia in calidis , quam in frigidis. 

 In iEgypto tamen minime odorati flores, quia nebulosus 

 et roscidus aer est a Nilo flumine. Quorumdam suavi- 

 tati gravitas inest. Qudam , dum virent, non oient, 

 propter humorem nimium : ut buceros, quod est fenum 

 graecum. Acutus odor non omnium sine succo est, ut 



